***Гран-пры Аўстраліі 2014 года*** (англ.: 2014 Formula 1 Rolex Australian Grand Prix) - гоначны этап Чэмпіяната Свету ў класе Формула-1, які адбыўся ў Мельбурне 16 сакавіка 2014 года на трасе ў Альберт Парке. Гэта было 29-ае з'яўленне дадзенага этапа ў Чэмпіянаце. Гонка з'яўлялася першым этапам сезона 2014 года і складалася з 58 кругоў. Падчас этапа адбыўся дэбют 1,6-літровых рухавікоў канфігурацыі V6 з турбанагнятальнікам, якія былі выкарыстаныя ўпершыню з Гран-Пры Аўстраліі 1988 года.

Перамогу ў гонцы атрымаў нямецкі пілот Mercedes Ніка Розберг і такім чынам атрымаў лідарства ў Чэмпіянаце. На другое месца ўзняўся дэбютант Формулы-1 Кевін Магнусэн на McLaren, які стаў першым пілотам з Даніі, што ўзняўся на п'едэстал у Формуле-1. Трэцяе месца, а таксама свой 50-ы подыум у кар'еры атрымаў Джэнсан Батан. Аўстралійскі пілот Red Bull Даніэль Рык'ярда, які фінішаваў другім, быў дыскваліфікаваны пасля гонкі за парушэнні нарматываў па ўзроўні паліва.

Гонка таксама была адметна новым рэкордам: 19-гадовы расіянін Данііл Квят стаў сама маладым пілотам, які атрымаў ачкі ў гонцы, і такім чынам пабіў рэкорд Себасцьяна Фетэля. Сам Фетэль перапыніў свой рэкорд з перамог у дзевяці гонках запар.

Справаздача
-----------

### Кваліфікацыя

Першая сэсія кваліфікацыі адбывалася ў добрых умовах надвор'я, але ўвесь час існавала магчымасць дажджу. Даніэль Рык'ярда праявіў сябе найлепшым чынам ў новай камандзе і паставіў найлепшы вынік у дэбюце кваліфікацыі, які служыў арыентырам для астатніх пілотаў. Каманда Lotus адчувала вялікія праблемы: Пастор Мальданада ўвогуле не здолеў паказаць які-небудзь час, а яго партнёр Раман Гражан здолеў кваліфікавацца толькі на апошнім, 21-ым месцы. Макс Чылтан пераўзышоў вынік свайго партнёра па Marussia Жуля Б'яншы, але не здолеў трапіць ў другую сэсію. Адметны быў вынік Камуі Кабаясі на Caterham - японскі пілот трапіў у другую сэсію.

Стан надвор'я ў другой сэсіі крыху пагоршыўся: пакрыццё трасы стала слізкім. Першай ахвярай дрэннага надвор'я стаў Кімі Райканен, чый балід завярнуўся пад канец сэсіі, што ў сваю чаргу сапсавала хуткія кругі для астатніх пілотаў. Джэнсан Батан і Себасцьян Фетэль не здолелі тарпіць у трэцюю сэсію менавіта з-за жоўтых сцягоў пад канец другога кваліфікацыйнага адрэзка. Пазней было таксама адзначана, што Фетэль адчуваў пэўныя праблемы з рухавіком.

Дождж узмацніўся падчас трэцяй кваліфікацыйнай сэсіі, што прымусіла некаторых пілотаў пачынаць яе на дажджавой гуме. Асноўная барацьба за поўл-пазіцыю праходзіла паміж двума пілотамі Mercedes Ніка Розбергам і Льюісам Хэмілтанам, а таксама пілотам Red Bull Даніэлем Рык'ярда. Хэмілтан выйграў поўл-пазіцыю, Рык'ярда атрымаў для сябе найлепшы вынік у кар'еры і другое месца, Розберг стаў трэцім. Добрыя вынікі атрымала каманда Williams, чые абодва пілоты трапілі ў заключную сэсію кваліфікацыі, чаго не адбывалася з 2012 года.

### Гонка

Гонка пачалася а сямнаццатай гадзіне па меснаму часу ў спрыяльных умовах надвор'я. Макс Чылтан і Жуль Б'яншы заглухнулі на стартавай прамой: Чылтан перад кругам прагрэва, а Б'яншы пасля. У выніку пелатону давялося праехаць другі запар круг прагрэва. Раман Гражан стартаваў з піт-лэйн з-за мадыфікацый баліда, якія былі зроблены падчас камендантскай гадзіны, а таксама быў пакараны праездам па піт-лэйн за выезд з гаража да 15-хвіліннага сігнала. Падчас старта Феліпэ Маса, Камуі Кабаясі і Кімі Райканен сутыкнуліся на стартавай прамой, у выніку чаго Маса і Кабаясі спынілі ўдзел у гонцы. Райканен здолеў працягнуць без пашкоджанняў. Пазней было падцверджана, што на балідзе Кабаясі адказалі тармаза на задніх колах.

Падчас старта ў галаве пелатона Ніка Розберг выбраўся на першую пазіцыю яшчэ да ўвахода ў першы паварот. У той жа час уладальнік поўл-пазіцыі Льюіс Хэмілтан і дзеючы Чэмпіён Себасцьян Фетэль зышлі з гонкі падчас першых пяці кругоў з-за праблем з рухавікамі. Фетэль паступова страчваў магутнасць, адкатваўся ў глыбіню пелатона і спыніўся ў боксах пасля 3 кругоў дыстанцыі. Хэмілтана зазвалі ў боксы кругам раней.

Ніка Розберг дамінаваў у гонцы да самага канчатку, нікому не саступіўшы лідарства. Розберг таксама паказаў найхутчэйшы круг і фінішаваў з 25-сэкунднай перавагай над Даніэлем Рык'ярда. Рыкярда фінішаваў другім і стаў першым аўстралійцам, які здолеў даехаць да п'едэстала ў дамашняй для сябе гонцы. Кевін Магнусэн у сваёй дэбютнай гонцы ў Формуле-1 атрымаў трэцяе месца і тым самым паўтарыў вынік Льюіса Хэмілтана 2007 года. Адментна, што абодва выступалі за McLaren і стартвалі з чацвёртага радка.

Чацвёртым на фініш заехаў Джэнсан Батан, пятым быў Фернанда Алонса. Вальтэры Ботас атрымаў шостае месца дзякуючы сваёй актыўнасці ў пелатноне. Ботас стартаваў пятнаццатым, але ўжо к адзінаццатаму кругу быў ў ачковай зоне. На адзінаццатым крузе Ботас зрабіў памылку на выхадзе з паварота і атрымаў пракол задняга правага кола, што адштурхнула яго на некалькі пазіцый уніз. Але таму зноў удалося вярнуцца ў барацьбу і атрымаць добрыя ачкі. Незадавльняючы вынік - восьмае месца - атрымаў леташні пераможца гран-пры Кімі Райканен, які зараз выступае за Ferrari. Жан-Эрык Вернь фінішаваў дзявятым, а дэбютант Формулы-1 Данііл Квят даехаў да дзясятага месца і стаў наймаладзейшым пілотам, які атрымаў ачкі ў гонках Формулы-1.

Фетэль упершыню з ліпеня 2013 не змог атрымаць перамогу, тым самым яго пабедная серыя з 9 гонак была спынена.

### Змены пасля гонкі

Пасля гонкі Даніэля Рык'ярда, які заняў другое месца дыскваліфікавалі. Такім чынам Кевін Магнусэн узняўся на другую прыступку, а Джэнсан Батан на трэцюю. Рык'ярда выключылі з вынікаў з-за парушэння артыкула 5.1.4. тэхнічнага рэгламента, які рэгулюе максімальна дазволеныя паказчыкі цыркуляцыі паліва, якое паступае ў рухавік. Таксама Red Bull абвінавачваўся ў недазволеных метадах вымярэння цыркуляцыі паліва. Каманда падала пратэст, але безвынікова.

Камуі Кабаясі быў абвешчаны невінаватым у сутыкненні з Феліпэ Масай падчас старта, бо аварыя была выклікана тэхнічнымі непаладкамі на Caterham японскага пілота, а менавіта праблемамі за тармазамі.

Класіфікацыя
------------

### Кваліфікацыя

| Пазіцыя | № | Пілот | Канструктар | Q1 | Q2 | Q3 | На старце |
| --- | --- | --- | --- | --- | --- | --- | --- |
|
| 1 | 44 | Сцяг Вялікабрытаніі Льюіс Хэмілтан | Mercedes | 1:31.699 | 1:42.890 | **1:44.231** | 1 |
| 2 | 3 | Сцяг Аўстраліі Даніэль Рык'ярда | Red Bull-Renault | **1:30.775** | 1:42.295 | 1:44.548 | 2 |
| 3 | 6 | Сцяг Германіі Ніка Розберг | Mercedes | 1:32.564 | **1:42.264** | 1:44.595 | 3 |
| 4 | 20 | Сцяг Даніі Кевін Магнусэн | McLaren-Mercedes | 1:30.949 | 1:43.247 | 1:45.745 | 4 |
| 5 | 14 | Сцяг Іспаніі Фернанда Алонса | Ferrari | 1:31.388 | 1:42.805 | 1:45.819 | 5 |
| 6 | 25 | Сцяг Францыі Жан-Эрык Вернь | Toro Rosso-Renault | 1:33.488 | 1:43.849 | 1:45.864 | 6 |
| 7 | 27 | Сцяг Германіі Ніка Хюлькенберг | Force India-Mercedes | 1:33.893 | 1:43.658 | 1:46.030 | 7 |
| 8 | 26 | Сцяг Расіі Данііл Квят | Toro Rosso-Renault | 1:33.777 | 1:44.331 | 1:47.368 | 8 |
| 9 | 19 | Сцяг Бразіліі Феліпэ Маса | Williams-Mercedes | 1:31.228 | 1:44.242 | 1:48.079 | 9 |
| 10 | 77 | Сцяг Фінляндыі Вальтэры Ботас | Williams-Mercedes | 1:31.601 | 1:43.852 | 1:48.147 | 151 |
| 11 | 22 | Сцяг Вялікабрытаніі Джэнсан Батан | McLaren-Mercedes | 1:31.396 | 1:44.437 |  | 10 |
| 12 | 7 | Сцяг Фінляндыі Кімі Райканен | Ferrari | 1:32.439 | 1:44.494 |  | 11 |
| 13 | 1 | Сцяг Германіі Себасцьян Фетэль | Red Bull Racing-Renault | 1:31.931 | 1:44.688 |  | 12 |
| 14 | 99 | Сцяг Германіі Адрыян Зуціл | Sauber-Ferrari | 1:33.673 | 1:45.655 |  | 13 |
| 15 | 10 | Сцяг Японіі Камуі Кабаясі | Caterham F1-Renault | 1:34.274 | 1:45.867 |  | 14 |
| 16 | 11 | Сцяг Мексікі Серхіа Перэс | Force India-Mercedes | 1:34.141 | 1:47.293 |  | 16 |
| 17 | 4 | Сцяг Вялікабрытаніі Макс Чылтан | Marussia F1-Ferrari | 1:34.293 |  |  | Піт-лэйн2 |
| 18 | 17 | Сцяг Францыі Жуль Б'яншы | Marussia F1-Ferrari | 1:34.794 |  |  | Піт-лэйн2 |
| 19 | 21 | Сцяг Мексікі Эстэбан Гуцьерэс | Sauber-Ferrari | 1:35.117 |  |  | 203 |
| 20 | 9 | Сцяг Швецыі Маркус Эрыксан | Caterham F1-Renault | 1:35.157 |  |  | 19 |
| 21 | 8 | Сцяг Францыі Раман Гражан | Lotus F1-Renault | 1:36.993 |  |  | Піт-лэйн2 |
|
| Час 107%: 1:37,129 хв. (ад найлепшага выніка К1 1:30,775 хв.) |
| DNQ | 13 | Сцяг Венесуэлы Пастор Мальданада | Lotus F1-Renault | Няма часу4 |  |  | 21 |
| Крыніца: |
|

**Заўвагі:**

1. **↑**  — Вальтэры Ботас атрымаў штраф у 5 пазіцый за замену скрыні перадач.
2. **↑**  — Стартаваў з піт-лэйн.
3. **↑**  — Эстэбан Гуцьерэс атрымаў штраф у 5 пазіцый за замену скрыні перадач.
4. **↑**  — Пастор Мальданада не здолеў паказаць час, які ўкладваецца ў правіла 107% ад часу найхутчэйшага кола Даніэля Рык'ярда у першай кваліфікацыйнай сэсіі. Пазней яму дазволілі стартаваць.

### Гонка

| Паз. | Пілот | Канструктар | Кругі | Піт-стопы | Час | Старт | Найхутчэйшы круг |
| --- | --- | --- | --- | --- | --- | --- | --- |
| 01 | Сцяг Германіі Ніка Розберг | Сцяг Германіі Mercedes | 57 | 2 | 1:32:58,710 | 03 | **1:32,478 (19)** |
| 02 | Сцяг Даніі Кевін Магнусэн | Сцяг Вялікабрытаніі McLaren-Mercedes | 57 | 2 | + 26,777 | 04 | 1:32,917 (39) |
| 03 | Сцяг Вялікабрытаніі Джэнсан Батан | Сцяг Вялікабрытаніі McLaren-Mercedes | 57 | 2 | + 30,027 | 10 | 1:33,186 (57) |
| 04 | Сцяг Іспаніі Фернанда Алонса | Сцяг Італіі Ferrari | 57 | 2 | + 35,284 | 05 | 1:32,616 (56) |
| 05 | Сцяг Фінляндыі Вальтэры Ботас | Сцяг Вялікабрытаніі Williams-Mercedes | 57 | 2 | + 47,639 | 15 | 1:32,568 (56) |
| 06 | Сцяг Германіі Ніка Хюлькенберг | Сцяг Індыі Force India-Mercedes | 57 | 2 | + 50,718 | 07 | 1:33,210 (56) |
| 07 | Сцяг Фінляндыі Кімі Райканен | Сцяг Італіі Ferrari | 57 | 2 | + 57,675 | 11 | 1:33,691 (56) |
| 08 | Сцяг Францыі Жан-Эрык Вернь | Сцяг Італіі Toro Rosso-Renault | 57 | 2 | + 1:00,441 | 06 | 1:33,864 (35) |
| 09 | Сцяг Расіі Данііл Квят | Сцяг Італіі Toro Rosso-Renault | 57 | 2 | + 1:03,585 | 08 | 1:32,634 (38) |
| 10 | Сцяг Мексікі Серхіа Перэс | Сцяг Індыі Force India-Mercedes | 57 | 3 | + 1:25,916 | 16 | 1:33,366 (34) |
| 11 | Сцяг Германіі Адрыян Зуціл | Сцяг Швейцарыі Sauber-Ferrari | 56 | 1 | + 1 Круг | 13 | 1:34,564 (41) |
| 12 | Сцяг Мексікі Эстэбан Гуцьерэс | Сцяг Швейцарыі Sauber-Ferrari | 56 | 2 | + 1 Круг | 20 | 1:34,202 (33) |
| 13 | Сцяг Вялікабрытаніі Макс Чылтан | Сцяг Расіі Marussia F1-Ferrari | 55 | 2 | + 2 Кругі | 17 | 1:35,635 (55) |
| НК | Сцяг Францыі Жуль Б'яншы1 | Сцяг Расіі Marussia F1-Ferrari | 49 | 2 | + 8 Кругоў | 18 | 1:35,281 (41) |
| – | Сцяг Францыі Раман Гражан | Сцяг Вялікабрытаніі Lotus F1-Renault | 43 | 2 | DNF | ПЛ | 1:34,766 (30) |
| – | Сцяг Венесуэлы Пастор Мальданада | Сцяг Вялікабрытаніі Lotus F1-Renault | 29 | 1 | DNF | 21 | 1:37,332 (17) |
| – | Сцяг Швецыі Маркус Эрыксан | Сцяг Малайзіі Caterham F1-Renault | 27 | 1 | DNF | 19 | 1:37,064 (26) |
| – | Сцяг Германіі Себасцьян Фетэль | Сцяг Аўстрыі Red Bull Racing-Renault | 03 | 0 | DNF | 12 | 1:49,947 (02) |
| – | Сцяг Вялікабрытаніі Льюіс Хэмілтан | Сцяг Германіі Mercedes | 02 | 0 | DNF | 01 | 1:40,287 (02) |
| – | Сцяг Бразіліі Феліпэ Маса | Сцяг Вялікабрытаніі Williams-Mercedes | 00 | 0 | DNF | 09 | – |
| – | Сцяг Японіі Камуі Кабаясі | Сцяг Малайзіі Caterham F1-Renault | 00 | 0 | DNF | 14 | – |
| DSQ | Сцяг Аўстраліі Даніэль Рык'ярда2 | Сцяг Аўстрыі Red Bull-Renault | 57 | 2 | + 24,525 | 02 | 1:33,066 (49) |

**Заўвагі:**

1. **↑**  — Жуль Б'яншы не праехаў 90% гонкі, таму не класіфікаваны сярод тых, хто фінішавалі
2. **↑**  — Даніэль Рык'ярда быў дыскваліфікаваны за парушэнні тэхнічнага рэгламента па кантролю за цыркуляцыяй паліва.

Пазіцыі пасля гонкі
-------------------

Пазіцыі пілотаў у чэмпіянаце

| Пазіцыя | Пілот | Ачкі |
| --- | --- | --- |
| 1 | Сцяг Германіі Ніка Розберг | 25 |
| 2 | Сцяг Даніі Кевін Магнусэн | 18 |
| 3 | Сцяг Вялікабрытаніі Джэнсан Батан | 15 |
| 4 | Сцяг Іспаніі Фернанда Алонса | 12 |
| 5 | Сцяг Фінляндыі Вальтэры Ботас | 10 |
|

Пазіцыі канструктараў у чэмпіянаце

| Пазіцыя | Канструктар | Ачкі |
| --- | --- | --- |
| 1 | Сцяг Вялікабрытаніі McLaren-Mercedes | 33 |
| 2 | Сцяг Германіі Mercedes | 25 |
| 3 | Сцяг Італіі Ferrari | 18 |
| 4 | Сцяг Вялікабрытаніі Williams-Mercedes | 10 |
| 5 | Сцяг Індыі Force India-Mercedes | 9 |
|

* **Заўвага**: Адлюстраваныя толькі першыя 5 пазіцый.

Зноскі
------

1. ↑  2014 Formula 1 Rolex Australian Grand Prix **(нявызн.)**, *Formula1.com*. Праверана 15 сакавіка 2014. (англ.)

Спасылкі
--------

* grandprix.com.au — афіцыйны сайт Гран-Пры Аўстраліі